
Avioplant 250 mg kietosios kapsulės
Imbierų šakniastiebių milteliai


Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 5 dienas Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra Avioplant ir kam jis vartojamas
2.	Kas žinotina prieš vartojant Avioplant
3.	Kaip vartoti Avioplant
4.	Galimas šalutinis poveikis
5.	Kaip laikyti Avioplant
6.	Pakuotės turinys ir kita informacija

Tradicinis augalinis vaistinis preparatas, vartojamas supimo ligos simptomų mažinimui.

Tai tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

Avioplant vartoti negalima:
jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);

Įspėjimai ir atsargumo priemonės 
Jei vartojant vaistą simptomai pablogėja, reikia pasikonsultuoti su gydytoju arba kvalifikuotu sveikatos priežiūros specialistu.

Vaikų populiacija
Vaikams jaunesniems kaip 6 metai vartoti nerekomenduojama, kadangi nėra atitinkamų duomenų.

Kiti vaistai ir Avioplant
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku 
Kaip atsargumo priemonė, reikia vengti vartoti vaistą nėštumo laikotarpiu. 
Vartoti vaistą žindymo laikotarpiu nerekomenduojama, kadangi nėra pakankamai duomenų apie vaisto vartojimą šiuo laikotarpiu.

Vairavimas ir mechanizmų valdymas
Tyrimų apie preparato poveikį gebėjimui vairuoti ir valdyti mechanizmus nebuvo atlikta. 

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Paaugliams, suaugusiems ir pagyvenusiems žmonės reikia gerti 3 kapsules (750 mg) likus pusvalandžiui iki kelionės.

Vaikų populiacija
Vaikams nuo 6 iki 12 metų reikia gerti po 1-2 kapsules (250-500mg) likus pusvalandžiui iki kelionės.
Vaikams jaunesniems kai 6 metai vaisto vartoti nerekomenduojama ( žr. 4.4 skyrių „ Specialūs įspėjimai ir atsargumo priemonės. 

Senyviems pacientams
Dozės keisti nereikia.

Vartojimo trukmė
Jei vartojant vaistą simptomai tęsiasi ilgiau nei 5 dienos, reikia pasikonsultuoti su gydytoju arba kvalifikuotu sveikatos priežiūros specialistu.

Pamiršus pavartoti Avioplant
Negalima vartoti dvigubos dozės norint kompensuoti praleistą kapsulę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas,, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1000), labai retas (< 1/10 000) ir nežinomas (negali būti apskaičiuotas pagal turimus duomenis)

Virškinimo trakto sutrikimai
Dažni: nedideli virškinimo sutrikimai, ypač skrandžio veiklos sutrikimas, raugulys, dispepsija (viršutinės vidurinės pilvo dalies skausmas ar diskomfortas, pvz., ankstyvas sotumo jausmas, pilnumo jausmas viršutinėje pilvo dalyje, pilvo pūtimas) ir pykinimas. 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arbavaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu NepageidaujamaR@vvkt.lt. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje. 
Laikyti ne aukštesnėje kaip 25 C temperatūroje.

Ant dėžutės ir lizdinės plokštelės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką 

Avioplant sudėtis

Veiklioji  medžiaga yra imbierų šakniastiebių milteliai. Vienoje kietojoje kapsulėje yra 250 mg Zingiber officinale Roscoe, rhizoma (imbierų šakniastiebių) miltelių. 
Pagalbinės medžiagos. Kapsulės korpuse yra želatinos, chinolino geltonojo (E104), indigotino (E132) ir titano dioksido (E171). 

Avioplant išvaizda ir kiekis pakuotėje

Kietos kapsulės, kurių korpusas yra šviesiai žalias, dangtelis – tamsiai žalias. Kapsulėse yra milteliai nuo šviesiai geltonos iki rudos spalvos. 
Lizdinė plokštelė, pagaminta iš aliuminio folijos ir PVC, kurioje yra 10 kapsulių. Kartono dėžutė, kurioje yra viena lizdinė plokštelė.

Rinkodaros teisės turėtojas ir gamintojas

Phytopharm Kleka SA 
Kleka 1
63-040 Nowe Miasto nad Warta
Lenkija


Šis pakuotės lapelis paskutinį kartą peržiūrėtas 2013-11-14


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt

